2018. gada 9. janvārī Noteikumi Nr. 21

Rīgā (prot. Nr. 2 6. §)

**Grozījumi Ministru kabineta 2011. gada 6. decembra noteikumos Nr. 927 "Noteikumi par iepirkumos aizsardzības un drošības jomā izmantojamo paziņojumu saturu un sagatavošanas kārtību"**

Izdoti saskaņā ar

Aizsardzības un drošības jomas

Iepirkumu likuma 36. panta pirmo daļu

Izdarīt Ministru kabineta 2011. gada 6. decembra noteikumos Nr. 927 "Noteikumi par iepirkumos aizsardzības un drošības jomā izmantojamo paziņojumu saturu un sagatavošanas kārtību" (Latvijas Vēstnesis, 2011, 193. nr.) šādus grozījumus:

1. Svītrot 1.2. apakšpunktu un III nodaļu.

2. Izteikt 25. punktu šādā redakcijā:

"25. Sagatavojot brīvprātīgu paziņojumu par iepirkuma rezultātiem, pasūtītājs iekļauj šo noteikumu 6.3., 6.6., 6.7., 6.9., 6.12., 6.16., 13.21., 13.27., 13.38., 21.2., 21.3., 21.5., 21.6., 21.7. un 21.9. apakšpunktā minēto informāciju un 6.1. apakšpunktā minēto informāciju, norādot kopējas statistiski teritoriālo vienību klasifikācijas (NUTS) kodu. Paziņojumā iekļauj īsu līguma vai iepirkuma aprakstu, norādi par iepirkuma sadalījumu daļās, norādi par Valsts iepirkuma nolīguma attiecināšanu uz konkrēto iepirkuma līgumu, uzvarējušā pretendenta kopējas statistiski teritoriālo vienību klasifikācijas (NUTS) kodu un norādi par uzvarējušā pretendenta mazā un vidējā uzņēmuma statusu, kā arī informāciju par kopējo līgumcenu bez pievienotās vērtības nodokļa (norādot valūtu) vai lētākā vērtētā piedāvājuma un dārgākā vērtētā piedāvājuma līgumcenu bez pievienotās vērtības nodokļa (norādot valūtu), kopējo iepirkumā saņemto piedāvājumu skaitu un norādi par līguma piešķiršanu ekonomikas dalībnieku grupai, uzvarējušā pretendenta piedāvāto līgumcenu bez pievienotās vērtības nodokļa (norādot valūtu) vai lētākā vērtētā piedāvājuma un dārgākā vērtētā piedāvājuma līgumcenu bez pievienotās vērtības nodokļa (norādot valūtu). Šo noteikumu 21.7. apakšpunktā minēto informāciju nepublisko. Papildus norādītajam pasūtītājs, sagatavojot brīvprātīgu paziņojumu par iepirkuma rezultātiem, tajā var iekļaut arī šo noteikumu 6.10., 13.28., 13.29., 13.36., 13.37. un 21.12. apakšpunktā minēto informāciju, kā arī paredzamo līgumcenu bez pievienotās vērtības nodokļa (norādot valūtu)."

3. Izteikt 27. punktu šādā redakcijā:

"27. Ja iepirkums bijis sadalīts daļās, katrai iepirkuma daļai piešķir numuru un par katru iepirkuma daļu atsevišķi norāda šo noteikumu 6.9., 6.16., 21.3., 21.5., 21.6., [21.7](https://likumi.lv/ta/id/240912-noteikumi-par-iepirkumos-aizsardzibas-un-drosibas-joma-izmantojamo-pazinojumu-saturu-un-sagatavosanas-kartibu#n21.7). un [21.9](https://likumi.lv/ta/id/240912-noteikumi-par-iepirkumos-aizsardzibas-un-drosibas-joma-izmantojamo-pazinojumu-saturu-un-sagatavosanas-kartibu#n21.9). apakšpunktā minēto informāciju, kā arī īsu līguma vai iepirkuma aprakstu, norādi par iespējām un to aprakstu, uzvarējušā pretendenta kopējas statistiski teritoriālo vienību klasifikācijas (NUTS) kodu un norādi par uzvarējušā pretendenta mazā un vidējā uzņēmumastatusu, kopējo iepirkumā saņemto piedāvājumu skaitu un norādi par līguma piešķiršanu ekonomikas dalībnieku grupai, uzvarējušā pretendenta piedāvāto līgumcenu bez pievienotās vērtības nodokļa (norādot valūtu) vai lētākā vērtētā piedāvājuma un dārgākā vērtētā piedāvājuma līgumcenu bez pievienotās vērtības nodokļa (norādot valūtu). Šo noteikumu [21.7](https://likumi.lv/ta/id/240912-noteikumi-par-iepirkumos-aizsardzibas-un-drosibas-joma-izmantojamo-pazinojumu-saturu-un-sagatavosanas-kartibu#n21.7). apakšpunktā minēto informāciju nepublisko. Papildus norādītajam pasūtītājs, sagatavojot brīvprātīgu paziņojumu par iepirkuma rezultātiem, tajā var iekļaut arī šo noteikumu [21.10](https://likumi.lv/ta/id/240912-noteikumi-par-iepirkumos-aizsardzibas-un-drosibas-joma-izmantojamo-pazinojumu-saturu-un-sagatavosanas-kartibu#n21.10). un [21.12](https://likumi.lv/ta/id/240912-noteikumi-par-iepirkumos-aizsardzibas-un-drosibas-joma-izmantojamo-pazinojumu-saturu-un-sagatavosanas-kartibu#n21.12). apakšpunktā minēto informāciju, kā arī iepirkumam atbilstošo iepirkuma nomenklatūras (CPV) galvenās vārdnīcas papildu kodu (ja piemērojams) un papildvārdnīcas (ja tā piemērojama) kodu par katru iepirkuma daļu atsevišķi."

Ministru prezidents,

veselības ministra

pienākumu izpildītājs Māris Kučinskis

Finanšu ministra vietā –

aizsardzības ministrs Raimonds Bergmanis